Diari Oficial de la Generalitat Valenciana


Sumari del DOGV 5497, del 24-04-2007 (2007/4822)

Notificació d'acord iniciació a, expedient VIVI/049805/227 a Silvestria, SL.
----------------------------------------------------------------------------

### Dades del document

Número de DOGV
:   5497

Data del DOGV
:   24-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/4822


Data del document
:   16-05-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica l'acord d'iniciació a Silvestria, SL amb expedient VIVI/049805/227  
Vistes les actuacions prèvies practicades d'acord amb el que disposa l'art. 12 del Reial decret 1398/1993, de 4 d'agost, Reglament del procediment per a l'exercici de la potestat sancionadora, per raó de la denúncia formulada pel Sr. José Rodríguez Hernan relativa als habitatges situats a Moncada, c/ Hispanitat, 13-B-3r-10a i es dedueixen d'aquestes possibles infraccions al règim legal d'habitatges de protecció pública, construïdes a l'empara de l'expedient de construcció 46-1G-62/02, per raó del que disposa l'art. 13 de l'esmentat reglament, aquest Servei Territorial, fent ús de les competències que li confereix el Decret 119/2003, d'11 de juny, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, en relació amb l'Ordre de 9 de setembre de 2003, de la Conselleria de Territori i Habitatge, i en relació amb el que disposen els articles 62 i 79 de la Llei 8/2004, de 20 d'octubre i l'article 10 del Reial decret 1398/1993, de 4 d'agost, acorda la iniciació de procediment sancionador contra Silvestria, SL designant, respectivament, instructor i secretari el Sr. Roberto Navarro Seisdedos i la Sra. Isabel Sánchez Bodoque, els quals poden ser objecte de recusació d'acord amb el que disposa l'article 29 de la Llei 30/1992, de 26 de novembre.  
Acord d'iniciació  
Que es formula acord contra Silvestria, SL com a promotor de l'habitatge situat a Moncada, c/ Hispanitat, 13-10a i acollit a l'expedient de construcció 46-1G-62/02 que ha infringit la Llei 1/1997 de la Generalitat Valenciana, de règim sancionador en matèria d'habitatge, i ha comés una falta molt greu tipificada com a tal en l'art. 6.10 d'aquesta, i pot correspondre'ls una sanció de 3005,07 a 30658,61 euros, per haver construït amb les deficiències següents:  
Façana. La junta de dilatació de la façana principal està segellada en la seua totalitat encara que en el tram de planta baixa a planta primera hi ha discontinuïtat en el segellament que bé pot haver sigut manipulat per a persones alienes al procés constructiu.  
Garatge.   
- Mal estat d'acabament que té fissures en el paviment.  
- L'enllumenat funciona correctament igual que les portes d'accés a aquest.  
Les esmentades deficiències han de ser corregides d'acord amb el que ha mencionat el nostre requeriment amistós de data 13 de febrer de 2006 que s'acompanya, excepte la proposta alternativa motivada i prèviament acceptada per la inspecció tècnica d'aquest Servei Territorial, en el termini de deu dies naturals.  
D'acord amb els articles 13 i 16 del Reial decret 1398/1993, de 4 d'agost, se us adverteix que, en cas que no contesteu en el termini de quinze dies a partir del següent al de la notificació, es donarà per acomplit el tràmit, i en aquest cas, pot considerar-se la iniciació com a proposta de resolució quan continga un pronunciament precís sobre la responsabilitat imputada, a l'efecte previst en els articles 18 i 19 del Reglament sancionador.  
És competent per a la resolució del present expedient sancionador, el cap del Servei Territorial d'Habitatge i Projectes Urbans de València, fent ús de les competències que li confereix el Decret 119/2003, d'11 de juny, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, en relació amb l'Ordre de 9 de setembre de 2003.  
A l'efecte previst en l'article 13.1.d), del Reial decret 1398/1993, de 4 d'agost, se li indica al presumpte infractor la possibilitat de reconéixer voluntàriament la seua responsabilitat, a l'efecte previst en l'article 8 de l'esmentat reglament.  
Per tot el que s'ha exposat, comuniquem el present acord d'iniciació a l'instructor amb el trasllat de les actuacions i la notificació als interessats.   
València, 16 de maig de 2006. - El cap del Servei Territorial: Jose Manuel Vacas Tatay.  
Per ordre de l'òrgan competent se us notifica el present acord d'iniciació pels fets que s'imputen a Silvestria, SL, als interessats, se'ls concedeix un termini de quinze dies a partir del següent al de la notificació per a contestar-lo i, si és el cas, sol·licitar la pràctica de proves, de conformitat amb el que estableix l'art. 16 del Reglament de procediment sancionador.  
València, 16 de maig de 2006.- La secretària d'actuacions: Isabel Sánchez Bodoque.